## Odluka o utvrđivanju uvjeta za uspostavljanje ugovornih odnosa sa Ijekarnama sa područja Republike Hrvatske za 1991. godinu

### NN 5/1991 (11.2.1991.), Odluka o utvrđivanju uvjeta za uspostavljanje ugovornih odnosa sa Ijekarnama sa područja Republike Hrvatske za 1991. godinu

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbi članka 22. Statuta Republičkog fonda i zdravstvenog
osiguranja ("Narodne novine". br. 48/90), Skupština Republičkog
fonda održana 16. siječnja 1991. godine a na prijedlog Izvršnog odbora
donijela je

## ODLUKU

### o utvrđivanju uvjeta za uspostavljanje ugovornih odnosa sa Ijekarnama sa područja Republike Hrvatske za 1991. godinu

Članak 1.

Utvrđuju se uvjeti po kojima će Republički fond uspostaviti ugovorni
odnos sa ljekarnama sa područja Republike Hrvatske, za prodaju lijekova
i drugih roba iz asortimana ljekarničke djelatnosti, osiguranicima Republičkog
fonda zdravstvenog osiguranja i zdravstva Hrvatske (u daljnjem tekstu:
Republički fond). Uvjeti iz stavka 1. ovog članka utvrđuju se i to kako
slijedi Marža. koja je različita. a zavisi o broju osiguranika rasprostranjenih
na području sjedišta ljekarne i to:

a) do 10.000 osiguranika. marža 30%

b) od 10.001 do 50.000 osiguranika, marža 29%

c) od 50.001 do 100.000 osiguranika, marža 27%

d) od l01.000 do 200.000 osiguranika. marža 26%

e) preko 200.001 osiguranika, marža 25%

Marža iz prethodnug stavka ovog članka, utvrđena je za postojeću razinu
cijena lijekova. Ako se prosječna nabavna cijena lijekova poveća za više
od 20%, marže utvrđene odredbom stavka 2. ovog članka. umanjuju se za 1%

Članak 2.

Ljekarnama, sa kojima Republički fond uspostavlja ugovorni odnos za
1991. godinu, za obavljanje djelatnosti u korist osiguranika Republičkog
fonda osigurava se:

1. za obavljanje dežurstva. mjesečni iznos od 45.000 dinara po jednoj
ljekarni koja obavlja dežurstvo,

2. za stalnu pripravnost. mjesečni iznos nd 15.000 dinara po jednoj
ljekarni koja obavlja pripravnost,

3. naknada troškova najamnine za iznajmljeni prostor od 50% cijene najma,

4. sredstva za nabavu kompjutorske opreme za vođenje robnog knjigovodstva,
u visini od l% u odnosu na nabavnu cijenu lijeka, uz uvjet, da ljekarna
osigura najmanje isti iznos vlastitih sredstava

Članak 3.

Utvrđuje se vrijednost režijskog sata (radni sat farmaceuta) za pojedinačnu
izradu magistralnog lijeka po receptu liječnika, u iznosu od 160 dinara

Članak 4.

Utvrđuje se ugovorni rok za podmirenje obveza plaćanja Republičkog fonda
po fakturama ljekarni od 30 dana. računajući od dana prijema faktura.

Članak 5.

Elementi iz ove Odluke primjenjuju se od 1. veljače 1991. godine, pa
sve do iduće odredbe. Po isteku tri mjeseca, izvršit će se analiza primjene
elemenata iz ove Odluke u odnosu na ostvarenja, i to prema pokazateljima
iz poslovanja Ijekarni, a što će uvjetovati eventualne korekcije za poslovni
odnos za 1991. godinu.

Članak 6.

Elementi iz ove Odluke čine osnovu za uspostavljanje ugovornog odnosa
i kvantifikaciju pretpostavljenih troškova Republičkog fonda za ovaj vid
djelatnosti ukupne zdravstvene zaštite osiguranika Republičkog fonda.

Članak 7.

Ova Odluka stupa na snagu osmog dana računajući od dana objave u "Narodnim
novinama".

Klasa : 430-02/91-01 /03.

Urbroj : 338-09-91-1

. Zagreb, 16. siječnja 1991.

Predsjednik Skupštine Republičkog fonda

**prof. dr. sci. Mate Granić, v. r.**

Odluka, NN 5/1991-132